શીર્ષક: ખદીજા : ઇસ્લામના પ્રારંભમાં અગત્યની ભૂમિકા ભજવનાર મહિલા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇંગ્લેન્ડના માન્ચેસ્ટર ખાતેના ઇમામ અસદ ઝમાન ખદીજા માટે આ કહી રહ્યા છે. આજે સાઉદી અરેબિયા છે ત્યાં છઠ્ઠી સદીમાં ખદીજાનો જન્મ થયો હતો.

સમાજમાં ખદીજાનું ભારે માનસન્માન હતું. તેઓ સમૃદ્ધ વેપારી અને શક્તિશાળી બન્યાં હતાં અને અનેક ઉમરાવ તેમની સાથે શાદી કરવા માગતા હતા, પણ તેમણે પ્રસ્તાવો નકારી કાઢ્યાં હતાં.

તેમણે જોકે બે વાર શાદી કરી હતી. પ્રથમ પતિનું મૃત્યુ થયું હતું, જ્યારે બીજા પતિને તેમણે છોડી દીધા હતા એમ માનવામાં આવે છે.

તે પછી ફરીથી શાદી નહીં કરવાની તેમણે પ્રતિજ્ઞા લીધી હતી, પરંતુ એક એવી વ્યક્તિ સાથે તેમની મુલાકાત થઈ કે તેમણે પ્રતિજ્ઞા તોડીને ત્રીજી શાદી કરી લીધી.

ઝમાને બીબીસી સાથેની વાતચીતમાં કહ્યું કે ખદીજાએ ત્રીજા પતિ તરીકે તે માણસને પસંદ કર્યા, કેમ કે તેમને "કેટલાક અનોખા ગુણ જોવા મળ્યા હતા અને તેના કારણે શાદી બાબતમાં તેમનો નિર્ણય બદલાયો."

ખદીજાએ જ તેમને પસંદ કર્યાં હતા અને તેમણે સામે ચાલીને તેમને શાદી કરવા માટે દરખાસ્ત કરી હતી.

ખદીજા ત્યારે 40 વર્ષનાં હતાં, જ્યારે તે યુવાન માત્ર 25 વર્ષના અને સામાન્ય પરિવારના જ હતા.

આ ઘટના માત્ર એક પ્રેમકહાણી નથી, પરંતુ આ પ્રેમગાથામાંથી જ જન્મ થયો હતો એક એવા ધર્મનો જેને આજે દુનિયામાં અનેક લોકો પાળે છે.

મહમંદ પયંગબર બન્યા તે પહેલાં ખદીજાએ તેમની સાથે શાદી કરી હતી.

વેપારી નારી

ન્યૂ યોર્ક યુનિવર્સિટીના એન્શ્યન્ટ મિડલ ઇસ્ટર્ન હિસ્ટ્રીના પ્રોફેસર રોબર્ટ હોયલેન્ડ કહે છે કે ખદીજા વિશે સ્પષ્ટ કોઈ વિગતો મેળવવી મુશ્કેલ છે. તેનું કારણ એ કે ખદીજા વિશે તેમનાં અવસાનનાં ઘણા વર્ષો પછી જ લખાયું હતું.

હોયલેન્ડે બીબીસી મુન્ડોને જણાવ્યું કે મોટા ભાગના ગ્રંથકારોએ વર્ણન કર્યું છે કે ખદીજા "સાહસી અને મહત્ત્વાકાંક્ષી તથા મક્કમ ઇચ્છાશક્તિ ધરાવતાં મહિલા હતાં."

દાખલા તરીકે પરિવારની ઇચ્છા પ્રમાણે તેમણે પિતરાઇ સાથે શાદી કરવાનો ઇનકાર કર્યો હતો, કેમ કે તેઓ પોતાના જીવનસાથી જાતે પસંદ કરવાં માગતાં હતાં.

ખદીજાનાં પિતા બહુ મોટા વેપારી હતા અને ખદીજાએ જ આગળ જતા પરિવારનો ધંધો વિસ્તારીને મોટું વેપારી સામ્રાજ્ય જમાવ્યું હતું.

એક યુદ્ધમાં પિતાનું મૃત્યુ થયું તે પછી ખદીજાએ પરિવારની વેપારી પેઢી સંભાળી લીધી હતી.

"ખદીજા દુનિયામાં પોતાનો રસ્તો જાતે કંડારી લેવામાં માનતાં હતાં" એમ બીબીસી ડૉક્યુમેન્ટ્રીમાં ઇતિહાસકાર બેટની હ્યુજીસે જણાવ્યું હતું.

"હકીકતમાં તેમની વેપારી કુનેહને કારણે જ આગળ જતા એવી સ્થિતિ...